ਲੁਧਿਆਣਾ, 25 ਅਕਤੂਬਰ
ਗੁਰੂ ਨਾਨਕ ਸਟੇਡੀਅਮ ਲੁਧਿਆਣਾ ਵਿੱਚ ਚੱਲ ਰਹੀਆਂ ਪੰਜਾਬ ਸਕੂਲ ਸਟੇਟ ਅਥਲੈਟਿਕ ਖੇਡਾਂ ਦੇ ਅੱਜ ਤੀਜੇ ਦਿਨ ਕਈ ਦਿਲਕਸ਼ ਮੁਕਾਬਲੇ ਦੇਖਣ ਨੂੰ ਮਿਲੇ। ਲੜਕਿਆਂ ਦੀ 200 ਮੀਟਰ ਦੌੜ ਪਟਿਆਲਾ ਦੇ ਕਰਨਪ੍ਰੀਤ ਸਿੰਘ ਨੇ ਜਿੱਤੀ। ਤੀਜੇ ਦਿਨ ਹੋਏ ਮੁਕਾਬਲਿਆਂ ’ਚ ਲੜਕੇ ਅੰਡਰ-19 ਦੇ 200 ਮੀਟਰ ਦੌੜ ਮੁਕਾਬਲੇ ਵਿੱਚ ਪਟਿਆਲਾ ਦਾ ਕਰਨਪ੍ਰੀਤ ਸਿੰਘ ਪਹਿਲੇ, ਸੰਗਰੂਰ ਦਾ ਤਰਨਦੀਪ ਸਿੰਘ ਦੂਜੇ ਅਤੇ ਫਾਜ਼ਿਲਕਾ ਦਾ ਲਵਪ੍ਰੀਤ ਸਿੰਘ ਤੀਜੇ ਸਥਾਨ ’ਤੇ ਰਿਹਾ। ਲੜਕੀਆਂ ਵਿੱਚੋਂ ਹੁਸ਼ਿਆਰਪੁਰ ਦੀ ਰੋਜ਼ਪ੍ਰੀਤ ਕੌਰ ਪਹਿਲੇ, ਲੁਧਿਆਣਾ ਦੀ ਤਰਨੀਤ ਕੌਰ ਦੂਜੇ ਜਦਕਿ ਲੁਧਿਆਣਾ ਦੀ ਹੀ ਰਮਨਇੰਦਰ ਕੌਰ ਤੀਜੇ ਥਾਂ ਰਹੀ। ਲੜਕੀਆਂ ਅੰਡਰ-17 ਵਰਗ ਦੀ 200 ਮੀਟਰ ਦੌੜ ਵਿੱਚੋਂ ਲੁਧਿਆਣਾ ਦੀ ਕਮਲਪ੍ਰੀਤ ਕੌਰ ਅੱਵਲ ਰਹੀ।

ਟੂਰਨਾਮੈਂਟ ਦਾ ਨਾਮ ਕੀ ਹੈ?
ਟੂਰਨਾਮੈਂਟ ਦਾ ਨਾਂ ਪੰਜਾਬ ਸਕੂਲ ਸਟੇਟ ਐਥਲੈਟਿਕ ਖੇਡਾਂ ਹੈ।